Limbažos

**APSTIPRINĀTI**

ar Limbažu novada domes

27.08.2020. sēdes lēmumu

(protokols Nr.19, 45.§)

**Zemes dzīļu izmantošanas nosacījumi**

1. Bieži sastopamo derīgo izrakteņu ieguves atļauja (turpmāk - atļauja) izsniegta sabiedrībai ar ierobežotu atbildību “BK Grupa”, reģistrācijas Nr. 40103481605 (turpmāk – Atļaujas adresāts) saskaņā ar likuma „Par zemes dzīlēm” 4. panta piekto daļu.
2. Atļauja dod tiesības atļaujas adresātam veikt smilts ieguvi atradnē “Bīriņu kangari” (turpmāk – ieguves vietā), kas izvietota Atļaujas adresāta zemes īpašumā “Bīriņu kangari”, Vidrižu pagastā, Limbažu novadā, kadastra Nr.6684 005 0371.
3. Ekspluatējot atradni, Atļaujas adresātam jāievēro šādas prasības:
   1. Ekspluatējot atradni, jāievēro Ministru kabineta 21.08.2012. noteikumi Nr.570 „Derīgo izrakteņu ieguves kārtība”, kā arī citi normatīvie akti.
   2. Karjera izstrāde veicama saskaņā ar apstiprinātu derīgo izrakteņu ieguves projektu.
   3. Nostiprināt dabā ieguves vietas robežas. Robežzīmes saglabāt līdz ieguves darbu beigām.
   4. Nepārsniegt derīgo izrakteņu ieguves limitu un derīgo izrakteņu krājumu aprēķina dziļumu.
   5. Derīgo izrakteņu ieguvē un transportēšanas procesā jāizmanto tehnoloģijas, kas maksimāli ļauj samazināt putekļu emisiju apkārtējā vidē. Ja sausā laikā un izejmateriāla transportēšanas gaitā saņemtas iedzīvotāju sūdzības par pastiprinātu putekļu piesārņojumu, nodrošināt ieguves vietas un /vai ceļa klātnes laistīšanu.
   6. Jānovērš smilts transportēšanas radītā negatīvā ietekme uz grunts seguma ceļu tehnisko stāvokli – atradnes izstrādes laikā tie jāuztur tehniskā kārtībā, neatkarīgi no īpašuma piederības.
   7. Izejmateriāla ieguves darbu laikā nav pieļaujama piegulošās teritorijas degradācija un apkārtējās vides piesārņošana.
4. Atļaujas adresāta darbība var tikt ierobežota, apturēta vai pārtraukta normatīvajos aktos noteiktajos gadījumos un noteiktajā kārtībā.
5. Atļaujas adresāts ir atbildīgs par zemes dzīļu izmantošanu un šīs atļaujas nosacījumu izpildi.

Limbažu novada pašvaldības

Domes priekšsēdētājs D.Zemmers